**PÁLYÁZAT**

**önkormányzati bérlakások bérbevételére**

Szikszó Város Önkormányzat Képviselő-testülete az önkormányzat tulajdonában lévő lakások és nem lakás célú helyiségek bérletéről, elidegenítéséről szóló 20/2015.(X.12.) számú rendelete és a 147/2022. (IX.29.), 148/2022. (IX.29.) és 149/2022. (IX.29.)számú határozata alapján pályázatot ír ki az alábbi önkormányzati lakások szociális helyzet alapján történő 2 éves időtartamra történő bérbevételére:

1. **Szikszó, Kassai út 46. 3. ajtószám alatti – 1 szoba, 1 konyha, 1 fürdőszoba+WC – 35,33 m2 alapterületű szociális bérlakás**
2. **Szikszó, Kassai út 57. TT/7. szám alatti – 1 szoba, 1 nappali, 1 étkező-konyha, 1 fürdőszoba, 1 WC – 54 m2 alapterületű szociális bérlakás**
3. **Szikszó, Szent Anna utca 9. szám alatti – 1 szoba, 1 konyha, 1 fürdőszoba+ WC – 38 m2 alapterületű szociális bérlakás**

A pályázaton kizárólag olyan nagykorú természetes személyek vehetnek részt, akik megfelelnek 20/2015.(X.12.) önkormányzati rendelet szerint az alábbi feltételeknek:

*„7. § (2) Szociális helyzet alapján adható bérbe az önkormányzati tulajdonú lakás annak:*

*a) akinek jövedelmi viszonyai alapján - 1 évi jövedelmet figyelembe véve – a család egy főre jutó havi nettó átlagjövedelme nem éri el az öregségi nyugdíjkorhatár mindenkori legkisebb összegének nyolcszorosát,*

*b) a pályázó vagy a vele költöző családtag nem rendelkezik lakástulajdonnal, beépíthető lakótelekkel, vagy üdülővel,*

*c) a pályázó vagy a vele költöző családtag bérlakással rendelkezik, illetve rendelkezett és arról lemondott, azt elcserélte, és ez öt éven belül történt,*

*d) a pályázó vagy a vele költöző családtag nem rendelkezik szőlő, kert, gyümölcsös művelési ágú ingatlannal, üdülőtelekkel, pincével,*

*e) a d) pontban meghatározott tulajdon abban az esetben kizáró tényező, ha az ingatlan területe meghaladja a 3000 m2-t,*

*f) akivel, illetve akinek házastársával, vagy vele jogszerűen együttköltöző hozzátartozójával szemben nem állnak fenn az alábbi kizáró okok:*

 *da) kiutasítás, kitiltás hatálya alatt áll,*

 *db) szabadságvesztés büntetését tölti,*

 *dc) bérleti jogviszonya saját felróható magatartása miatt szűnt meg.”*

A szociális helyzet alapján bérbeadott lakások bérleti díja 310.-Ft/m2/hó. A bérleti díj aközüzemi költségeket nem tartalmazza, a bérleti szerződés megkötését követően a bérlő kötelesa közüzemi szolgáltatókkal a szolgáltatási szerződések megkötésére, a szerződések maradéktalan betartására.

Pályázni a Szikszói Közös Önkormányzati Hivatalnál (3800 Szikszó, Kálvin tér 1.) igényelhető, illetve a szikszo.hu honlapra feltöltött kérelem nyomtatvány kitöltésével és a szükséges mellékletek csatolásával lehet.

A kérelem nyomtatványhoz csatolni kell az egy évi jövedelmet figyelembe véve a havi átlagjövedelemre, illetve egyéb rendszeres jövedelemre vonatkozó igazolásokat (különös tekintettel a pályázó és a jövedelemmel rendelkező együttköltözők jövedelemigazolására, valamint a pályázónak az eltartottakról és az együttköltözőkről büntetőjogi felelőssége tudatában tett nyilatkozatára).

A jövedelem igazolására az alábbi dokumentumok szolgálhatnak:

1. A havi jövedelem kiszámításakor

- rendszeres jövedelem esetén a benyújtást megelőző három hónap nettó jövedelmét igazoló, munkáltató által kiállított igazolás, valamint a benyújtást megelőző havi folyószámla-kivonat másolata,

- nem rendszeres jövedelem, illetve vállalkozásból, őstermelésből származó jövedelem esetén a benyújtást megelőző tizenkét hónap alatt kapott összeg egy havi átlagát igazoló okirat.

1. Nyugellátás, baleseti nyugellátás, egyéb nyugdíjszerű ellátások esetében a Nyugdíj-folyósító Igazgatóság tárgyév elején kiküldött értesítése, melyben szerepel az adott évre megállapított ellátás összege és jogcíme, valamint az utolsó havi nyugdíjszelvény vagy folyószámla-kivonat fénymásolata.
2. Munkaügyi szervek által folyósított rendszeres pénzbeli ellátás összegéről szóló – a kérelem benyújtását megelőző havi – utolsó csekkszelvény vagy folyószámla kivonat
3. másolata.
4. Alkalmi munkavégzésből származó jövedelemre vonatkozó nyilatkozat.
5. A gyermek ellátáshoz kapcsolódó támogatások (GYED, GYES, GYET, családi pótlék, gyermektartásdíj, árvaellátás) igazolása, gyermekét egyedül nevelő szülő esetén igazolás arról, hogy gyermektartásdíjban részesül, bontóperi vagy gyermekelhelyezésről szóló ítélet, képzelt apát megállapító határozat, gyermektartásdíjat megállapító bírói ítélet vagy ez irányú bírósági eljárás megindításáról szóló okirat másolata.
6. Egyetemi, főiskolai hallgatónál az ösztöndíj összegéről az oktatási intézmény igazolása.
7. Egyéb jövedelem (kapott tartásdíj, értékpapírból származó jövedelem, kis összegű kifizetések) igazolása.

**A pályázat benyújtására nyitva álló határidő: 2022. október 28. 13.00 óra.**

**A pályázatot Szikszói Közös Önkormányzati Hivatalnál (3800 Szikszó, Kálvin tér 1.) személyesen vagy postai úton kérjük benyújtani.**